Sura 67.
<s>S  u  r  a    LXVII</s>

<s>ur'an časni(Tomislav Dretar)
Religija</s>

<s>K  r  a  lj  e  v  s  t  v  o</s>

<s>U ime Allaha:
Onog koji čini milosrđe,
Milosrdnog.</s>

<s>1	Blagoslovljen budi onaj koji 
	  u svojim rukama drži Kraljevstvo
	–on je nadmoćan nad svakom stvari –
2	onaj koji je stvorio život i smrt
	za vas iskušati
	i upoznati tako onoga među vama koji radi bolje.
	– On je Svemogući;
	   on je onaj koji oprašta –</s>

<s>3	Blagoslovljen budi onaj koji je stvorio 
	   sedam nebesa jednih iznad drugih,
	a da ti ne vidiš nikakve pukotine
	u stvaranju Milosrdnoga.</s>

<s>Okreni oči!</s><s>Opažaš li ti kakav prolom?</s><s>4	Potom, dva puta još, okreni oči!</s><s>Tvoj će se vid vratiti k tebi, umoran, iscrpljen…</s>

<s>5	Mi smo najbliže nebo uresili svjetlilima
	koja smo pripravili da se ima čime kamenovati Zloduhe
	i za njih smo pripravili kaznu Žeravnika.</s>

<s>6	Kazna Pakla
	namijenjena je onima koji ne budu vjerovali
	  svojem Gospodaru.
	– Kojeg li gnusnog svršetka –</s>

<s>7	Kad su oni unutra bačeni,
	oni čuju rikanje,
	dok Pakao vrije
8	jer je on spreman prsnuti žestine.</s>

<s>Svaki put kad je jedna grupa u njeg bačena,
	njegovi čuvari nju upitaju:
	« Nije li jedan upozoritelj stigao do vas? »</s>

<s>9	Oni kažu:
	« Da, jedan je upozoritelj stigao k nama,
	ali mi smo rekli da laže
	i još smo rekli:
	« Allah  nije ništa spustio,
	vi ste sigurno potonuli
	u jednu duboku zabludu. »</s>

<s>10	Oni su rekli:
	« Da smo mi čuli
	  ili da smo rasumjeli,
	mi ne bismo  bili
	  u broju gostiju Žeravnika .</s>

<s>11	Oni priznaju svoje grijehe.</s><s>Dakle nek gosti Žeravnika budu istrijebljeni!</s>

<s>12	Oni koji se budu bojali svojeg Gospodara
	u njegovoj nepronicivoj tajni
	dobiće oprost i veliku naknadu.</s>

<s>13	Bilo da vi čuvate svoje riječi kao tajnu
	ili da ih rasglašavate,
Allah savršeno poznaje sadržinu vaših srca.</s>

<s>14	Ne poznaje li on ono što je stvorio,
	on koji je Oštrouman
	i koji je savršeno obaviješten?</s>

<s>15	On je taj koji je učinio zemlju za vas vrlo pogodnom.</s><s>Prođite dakle njene ogromne prostore;
	jedite što vam je Allah  dodijelio
	  za vaše održavanje.</s><s>Oživljavanje se obaviti kod njega.</s>

<s>16	Jeste li vi sigurni 
	da onaj koji je u nebu
	neće dati da vas zemlja proguta?</s><s>Evo kako ona već podrhtava…</s>

<s>17	Jeste li vi sigurni
	da onaj koji je unebu
	ne će protiv vas rasvezati uragan kamenja?</s><s>Tada ćete  vi znati što je moje upozorenje.</s>

<s>18	Oni koji su živjeli prije njih govorili su da je to laž.</s><s>Kakvo je tad bilo moje negodovanje!</s>

<s>19	Ne uočavaju li oni ptice
	koje šire i skupljaju svoja krila iznad njih?</s><s>Jedino Milosrdni njih podržava;
	on savršeno vidi svaku stvar.</s>

<s>20	Da li bi onaj koji, za vas,
	  bijaše stvorio jednu vojsku
	 bio sposoban
	vama pomoći protiv Milosrdnoga?
	– Nevjerni su u potpunoj zabludi –</s>

<s>21 Ko  je dakle onaj koji će priskrbiti vašim potrebama
	ako Allah  zadrži svoja davanja?
	– Ali oni su uporni
	  u gluposti i u mržnji –</s>

<s>22	Onaj koji hoda oborenog lica
	da li je bolje usmjeren
	nego onaj koji ide pravim putem
	uspravljajući se?</s>

<s>23	Reci:
	« On je taj koji vas je porodio;
	on vam je dao sluh, vid, nutrinu.</s><s>Vi ste malo zahvalni! »</s>

<s>24	Reci:
	« On je taj koji vas je rasijao zemljom,
	i kod njega ćete  biti sakupljeni. »</s>

<s>25	Oni kažu:
	« Kad će se dakle ostvariti to obećanje,
	ako ste vi vjerodostojni? »</s>

<s>26	Reci:
	« Znanost postoji samo u Allaha.</s><s>Ja sam samo jedan jasni upozoritelj. »</s>

<s>27	Kad nevjernici budu vidjeli kaznu izbliza,
	njihova će lica biti užasnuta.</s><s>Njima će se reći:
	« Evo što ste vi iskali! »</s>

<s>28	Reci:
	« Što mislite vi?</s><s>Bilo da me Allah  uništi, mene i moje pratitelje
	bilo da mi učini milosrđe,
 Ko  će dakle zaštititi nevjernike
	protiv jedne bolne kazne? »</s>

<s>29	Reci:
	« On, Milosrdni!</s><s>Mi vjerujemo u njega;
	mi se povjeravamo u njega!</s><s>Vi ćete  uskoro znati
 Ko  se nalazi u očiglednoj zabludi. »</s>

<s>30	Reci:
	« Što mislite vi?</s><s>Da voda kojom vi raspolažete
	  bude upijena od zemlje,
 Ko  bi vam dakle priskrbio malo čiste vode? »</s>

